# 

# ΑΝΑΡΤΗΤΕΟ ΣΤΟ ΔΙΑΔΙΚΤΥΟ

# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΗΛΕΙΑΣ**

**ΔΗΜΟΣ ΗΛΙΔΑΣ**

**ΟΙΚΟΝΟΜΙΚΗ ΕΠΙΤΡΟΠΗ**

**Αριθμός Απόφασης 306/2011**

ΑΠΟΣΠΑΣΜΑ

Από το Πρακτικό 21/11-11-2011 της συνεδρίασης της Οικονομικής Επιτροπής του Δήμου Ήλιδας.

**ΘΕΜΑ: Διορισμός πληρεξουσίου δικηγόρου σε αίτημα Τεχνικής Υπηρεσίας κατόπιν σχετικών αποφάσεων Τοπικών Συμβουλίων Τ.Κ. Δαφνιώτισσας & Βουλιαγμένης.**

Στην Αμαλιάδα, σήμερα 11-11-2011, ημέρα Παρασκευή και ώρα 20:00μ.μ. στο Δημοτικό Κατάστημα του Δήμου Ήλιδας, συνήλθε σε τακτική συνεδρίαση η Οικονομική Επιτροπή, ύστερα από τη με αριθμό 38803/21/07-11-2011 έγγραφη πρόσκληση του Προέδρου, που εκδόθηκε και επιδόθηκε νόμιμα στα μέλη της, σύμφωνα με το άρθρο 75 του Ν.3852/10.

Στη συνεδρίαση αυτή ήταν:

**ΠΑΡΟΝΤΕΣ ΑΠΟΝΤΕΣ**

1. Ζαχαρόπουλος Βασίλειος – Πρόεδρος 1. Παπαδάτος Πέτρος – Μέλος
2. Χριστόπουλος Ιωάννης - Αντιπρόεδρος
3. Δούλος Παντελής - Μέλος
4. Νικολόπουλος Χρήστος – Μέλος
5. Ντάνασης Χαράλαμπος – Μέλος
6. Προκόπης Πέτρος – Μέλος
7. Μπιλίρης Νικόλαος – Μέλος
8. Παναγιωτάρας Παναγιώτης - Μέλος

Αφού διαπιστώθηκε ότι υπάρχει νόμιμη απαρτία, δεδομένου ότι σε σύνολο εννέα (9) μελών βρέθηκαν παρόντα οχτώ (8) μέλη και απόντα ένα (1) μέλος, ο Πρόεδρος κ. Βασίλειος Ζαχαρόπουλος κήρυξε την έναρξη της συνεδρίασης. Τα πρακτικά τηρήθηκαν από το δημοτικό υπάλληλο κ. Ρούτση Χρήστο.

**. . . . . . . .**

Στη συνέχεια της συνεδρίασης ο Πρόεδρος εισηγούμενος το 3ο θέμα της προ ημερήσιας διάταξης ανέφερε τα εξής:

Έχει προκύψει ένα θέμα, το οποίο θεωρείται κατεπείγον και πρέπει να συζητηθεί κατά προτεραιότητα και αφορά το διορισμό πληρεξουσίου δικηγόρου σε αίτημα της Τεχνικής Υπηρεσίας του Δήμου μας κατόπιν σχετικών αποφάσεων Τοπικών Συμβουλίων Τ.Κ. Δαφνιώτισσας & Βουλιαγμένης. Η Οικονομική Επιτροπή ομόφωνα εγκρίνει τη συζήτηση του θέματος πριν την έναρξη της συζήτησης των θεμάτων της ημερήσιας διάταξης λόγω της κατεπείγουσας ανάγκης για την επίλυσή του.

Σύμφωνα με το με αριθμό πρωτοκόλλου 1262/8-11-2011 αίτημα, η Τεχνική Υπηρεσία κατόπιν των σχετικών αποφάσεων των Τοπικών Συμβουλίων των Τ.Κ. Δαφνιώτισσας (αριθμ. πρωτ. 33123/19-9-2011) & Βουλιαγμένης (αριθμ. πρωτ. 37430/26-10-2011) δεν διαθέτει στοιχεία στο αρχείο της με τα οποία να μπορεί να πάρει θέση στα όσα αναφέρονται στις αποφάσεις αυτές και ζητά το διορισμό δικηγόρου. Προτείνεται ο δικηγόρος Αμαλιάδας κ. Πιτσούνης Δημήτριος για την περίπτωση της Τ.Κ. Δαφνιώτισσας και η δικηγόρος Αμαλιάδας κα Χατζηγιάννη Αντωνία για την περίπτωση της Τ.Κ. Βουλιαγμένης.

Η οικονομική επιτροπή αφού έλαβε υπόψη της:

1. το άρθρου 72 του ν.3852/2010,
2. το με αριθμό πρωτοκόλλου 1262/8-11-2011 αίτημα της Τεχνικής Υπηρεσίας Δήμου Ήλιδας,

Αποφασίζει Ομόφωνα

1. Διορίζει πληρεξούσιο δικηγόρο τον κ. Πιτσούνη Δημήτριο να αναλάβει την υπόθεση που αναφέρεται στην με αριθμ. πρωτ. 33123/19-9-2011 απόφαση του Τοπικού Συμβουλίου Τ.Κ. Δαφνιώτισσας και να γνωμοδοτήσει για τις ενέργειες που θα πρέπει να προβεί η Τεχνική Υπηρεσία του Δήμου.
2. Διορίζει πληρεξούσια δικηγόρο την κ. Χατζηγιάννη Αντωνία να αναλάβει την υπόθεση που αναφέρεται στην με αριθμ. πρωτ. 37430/26-10-2011 απόφαση του Τοπικού Συμβουλίου Τ.Κ. Βουλιαγμένης και να γνωμοδοτήσει για τις ενέργειες που θα πρέπει να προβεί η Τεχνική Υπηρεσία του Δήμου.
3. Η αμοιβή των δικηγόρων καθορίζεται σύμφωνα με το πινάκιο αμοιβής που προβλέπεται στον Κώδικα περί δικηγόρων.

# Η απόφαση αυτή πήρε αύξοντα αριθμό 306/2011

**. . . . . . . .**

Μετά την εξάντληση των θεμάτων λύθηκε η σημερινή συνεδρίαση.

Κατόπιν συντάχθηκε το πρακτικό αυτό και υπογράφηκε όπως παρακάτω:

**Ο ΠΡΟΕΔΡΟΣ ΤΑ ΜΕΛΗ**

ΑΚΡΙΒΕΣ ΑΝΤΙΓΡΑΦΟ

Αμαλιάδα 15-11-2011

**Ο ΠΡΟΕΔΡΟΣ**

**Βασίλειος Ζαχαρόπουλος**